ПИПЛ ИН НИЙД (ПИН) 
ИРГЭДЭЭС САНАЛ ХҮСЭЛТ ХҮЛЭЭН АВЧ, ШИЙДВЭРЛЭСЭН БАЙДАЛ
2026 оны 01 – 07–р сарын тайлан

ПИН олон улсын төрийн бус байгууллага нь ажлаа чанартай, үр дүнтэй гүйцэтгэх замаар бүх төсөл, хөтөлбөрийн үр дүнд хариуцлага хүлээх, манай үйл ажиллагаанд шууд болон шууд бусаар оролцоотой бүх хүнийг хамгаалах, тэдэнд хор хохирол учруулахгүй байхыг эрмэлздэг ил тод, нээлттэй, хариуцлагатай газар билээ. 

Бид ажлынхаа чанарыг байнга сайжруулах, гарч буй асуудлыг шийдвэрлэх, бүх талын оролцогчдын итгэлийг хүлээсэн хариуцлагатай байгууллага байх зорилгынхоо хүрээнд иргэд, олон нийтээс манай үйл ажиллагаатай холбоотой санал хүсэлтийг байнга хүлээн авч, түүнийг тогтоосон цаг хугацаанд шийдвэрлэн ажилладаг. 

Манайтай холбоотой санал хүсэлтээ хэзээ ч, хаанаас ч, хамгийн боломжтой аргаар өгөх боломжийг иргэд, олон нийтэд бүрдүүлэхийн тулд санал хүсэлт хүлээн авах таван сувгийг ажиллуулдаг юм. Энэхүү таван сувгаар 2026 оны 01-07-р сард иргэд, олон нийтээс хүлээн авсан санал хүсэлт, тэдгээрийн шийдвэрлэж ажилласан талаарх мэдээллийг товч танилцуулж байна. 

Нэг. Тайлант хугацаанд 23 санал хүсэлт хүлээн авч, заасан хугацаанд бүгдийг нь хянан үзэж, шийдвэрлэн, хариуг тухайн санал хүсэлт илгээсэн хүнд өгсөн байна.
	Тайлант хугацаанд хүлээн авсан санал хүсэлтийн тоо 
	23

	Тайлант хугацаанд шийдвэрлэж, хаасан санал хүсэлтийн тоо
	23



Хоёр. Ирсэн нийт санал хүсэлтийн олонх нь сошл медиа сувгаар иржээ.
	Санал хүсэлт хүлээн авах сувгууд
	Статус
	Хүлээн авсан 
санал хүсэлтийн тоо

	Сошл медиа - PIN Mongolia (фэйсбүүк пэйж)
	Идэвхтэй
	8

	Сошл медиа - Agaar Neg (фэйсбүүк пэйж)
	Идэвхтэй
	7

	Цахим шуудан (cfrm.mongolia@peopleinneed.net)
	Идэвхтэй
	7

	Тусгай дугаар (70111501-2 дугаар шугам)
	Идэвхтэй
	1

	Вэбсайт (https://mongolia.peopleinneed.net/en/contact)
	Идэвхтэй
	0

	Нийт санал хүсэлтийн тоо
	23



Гурав. Ирүүлсэн санал хүсэлтүүдийн дийлэнх нь манай үйл ажиллагааны талаар мэдээлэл авахыг хүссэн санал байлаа. 
	Санал хүсэлтийн төрөл
	Тоо
	Хувь

	Мэдээлэл хүссэн санал хүсэлт
	12
	52.2

	Тусламж хүссэн санал хүсэлт
	11
	47.8

	Талархал
	-
	-

	Үйл ажиллагаанд сэтгэл дундуур байгаа тухай санал хүсэлт
	-
	-

	Гомдол 
	-
	-

	Ноцтой гомдол 
	-
	-

	Нийт
	23
	100.0



Дөрөв. Хамгийн их санал хүсэлтийг манай үйл ажиллагаанаас шууд үр шим хүртээгүй боловч бидний талаар мэдэх, хамтран ажиллах гэсэн хүмүүс ирүүлжээ.
	Санал хүсэлт ирүүлсэн хүмүүс
	Тоо
	Хувь

	Төсөл, хөтөлбөрт хамрагдан үр шим хүртэгч хүмүүс
	6
	26.1

	Үр шим хүртэгч бус хүмүүс 
	9
	39.1

	Хамтрагч байгууллага 
	2
	8.7

	Бусад 
	6
	26.1

	Нийт
	23
	100



Та бүхэнд манай үйл ажиллагаатай холбоотой санал хүсэлт байвал бидэнд эргэлзэлгүйгээр илгээгээрэй. Бид шаардлагатай бол санал хүсэлт өгсөн хүний мэдээллийг нууцалж, асуудлыг шалгадаг. Таны өгсөн санал хүсэлт нь бидний ажлыг сайжруулах чухал мэдээлэл болохоос гадна хүмүүсийн хэрэгцээ, нөхцөл байдалд тулгуурласан үр дүнтэй үйл ажиллагаа явуулахад тун тустай. 

 

